Ikhaya nendlu.

Ikhaya nendlu ngezinye zezinto eziqakathekileko epilweni yomuntu. Ukungezelela, ukuqakatheka kwazo kuyahluka ebantwini ebahlukeneko. Nanyana kunjalo, abanye abantu bazithatha kwangathi zizinto ezifanako; kodwana, azifani. Ekulumenipendulwano elandeko zizokutjheja bonyana kuyini ikhaya begodu kuyini indlu.

 Kuyini ikhaya? 
Ngokuya kweGrammarly (2025)Grammarly. 2025. House vs. Home: What’s the Difference? Itholakala ku: https://www.grammarly.com/commonly-confused-words/house-vs-home. Ifunyenwe [ngomhlaka 11 kuMgwengweni 2025]., ikhaya kuyindlu leyo ehlala abantu abamndeni begodu eyenza iinkathi zekhumbulo. Iinkathi zekhumbulo lezi zifaka hlangana ubuhle nombi umndeni ohlangabenzana nakho. Ukungezelela, ikhaya linokufudumala, ithabo, ukutjhaphuluka kanye nevileko lomkhumbulo (Karjalainen 1993Karjalainen, P. T. 1993. House, home and the place of dwelling. Scandinavian Housing and Planning Research,10(2):65-74.; Habitat for Humanity: Canada 2025Habitat for Humanity: Canada. 2025. House vs Home. Itholakala ku: https://meaningofhome.ca/entries/49272. Ifunyenwe [ngomhlaka 11 kuMgwengweni 2025].). Ikhaya lenza abantu bonyana bajayelane begodu babumbane ngomnqopho wokuphila ngeendlela ezifanako kanye neemfundiso ezifanako (Karjalainen 1993). Ezinye zeemfundiso lezi kungenzeka bonyana zisuka kibokhokho begodu zinomthelela wesiko.

 Kuyini indlu? 
Ngokuya kweBritannica Dictionary (2025)Britannica. 2025. House and Home. Itholakala ku: https://www.britannica.com/dictionary/eb/qa/-House-and-Home-. Ifunyenwe [ngomhlaka 11 kuMgwengweni 2025]. indlu kumakhiwo loyo ohlala abantu nanyana umndeni othize. Ukungezelela, indlu ingahlala abantu abahlukileko abangasimndeni begodu ababuya eendaweni ezahlukileko (Perkins, uThorns noWinstanley 2008Perkins, H. C., Thorns, D. C., & Winstanley, A. 2008. House and Home: Methodology and Methods for Exploring Meaning and Structure. Studies in Qulitative Methodology,:1-32). Esikhathini esinengi, abantu abahlala lapho kungafunyaniseka bonyana baqatjhile.

 Isintu sithini ngekhaya nendlu. 
Ngokuya ngokwesintu, ikhaya kuyindawo ehlala abazali labo abathetheneko nanyana abatjhadileko nomndeni wabo. Kanti ngakwelinye ihlangothi, indlu kumakhiwo lapho kuhlala khona abantu abangakathathani nanyana abangakatjhadi nofana abantu abazihlaleleko. Esikhathini esinengi, imisebenzi yesintu, ayenziwa endlini, yenziwa ekhaya ngombana kuyindawo ekungenwe bekwahlala ngokomthetho wesintu.

 Isiphetho. 
Ikhaya nendlu kungenzeka bonyana kuthathwa njengento yinye kodwana azifani. Nanyana imisebenzi yazo ipheze ifanele nje, kukhona la zihluka khona. Begodu, isikhathi sekhumbulo, ukufudumala nevikeleko langakomkhumbulo lekhaya alifani nelendlu. 

 Izithenjwa